钦定古今图书集成/方舆汇编/职方典/第1414卷 > 庆远府学校考 府志
## 钦定古今图书集成/方舆汇编/职方典/第1414卷 > 庆远府学校考 府志

本府

庆远府学　在城内开国坊。旧在城南，宋庆历三年始建。崇宁三年立石镌“辟雍” 诏于庑下。十年，知州李让奉诏以三分钱并税契钱赡学养士。淳熙四年，知州韩璧迁于今所，张栻有记。庆元二年，知州陈表臣置学田以助养士。六年，知州耿明撤而新之，又建阁于堂后。陈泾有记。元至元后毁于兵。明洪武初内附，学署仍旧。通判王毅重修堂斋。正统十二年，知府杨禧重建，始凿泮池。天顺八年，知府周一清重建，乃广其制，立题名及“建学碑” ，陈文记。成化二十一年，知府马𬳶、弘治三年，知府汪溥相继修葺。十二年，知府姜琯修殿堂斋庑，重建号房廨宇。明末毁于火。

皇清康熙三年，知府赵开雍重建，举人鲍杰倡首，生

员江元载捐屋以成之

宜山县学　在府学西。宋淳熙十年，知州赵与荣尝拨官监以修之。元末，因猺贼为乱，废于兵火。明洪武三年，县丞张淑廉重建。景泰间，知府周一清撤而新之。寖圮。弘治六年，佥事陈珪命知县任球重修。十二年，知府姜琯、知县李谧续修。正德元年，知县徐志道、县丞胡通，七年，知县金《麟永》相继修葺堂斋，立科贡题《名碑》。明末毁废，至今春秋二祭，皆附府学。

外州县

天河县学　原在县西。元末废于寇。洪武五年，县丞王居礼创建。七年，训导喻迁善徙东禅寺侧。正统七年，署县事照磨何政“复徙城北，即今地重建殿庑、门堂、斋舍。景泰三年毁于贼。成化二十二年，知县杨荣修葺正殿，重建堂庑、斋舍，规制复新。弘治间，知县史玹、正德八年知县魏朝阳、十五年知县尚汝弼，俱重修。” 崇祯六年，知县杨文焕捐资修葺，一时焕然。日久倾颓，瞻拜无地。

皇清顺治十五年，开辟官斯土者相继建修，俱属“草。”

舍，近遭伪逆蹂躏，尽行毁坏。大兵恢复以来，仅存茅棚一架，供列木主，风雨不蔽，荒草连山。今于康熙二十一年冬重建。

圣殿东西两庑，启圣祠、明伦堂等屋，《文昌尊经》二

阁，俱在庙后。名宦祠在学宫右。乡贤祠在学宫左。“三元祠” 在庙左。祀宋冯简公。

河池州学　在州治左。初为县，无学。弘治十七年改为州，始设置焉。次年，知州何昱、学政张翰创建殿庑、戟门、棂星门、堂斋仅覆以茅。嘉靖四年，知州周钱改移州治，重建。

圣殿、明伦堂于今州左。万历九年，知州梁绍震重

修明末久圮至

皇清康熙六年，知州王玉麟重建，迁之山半，易瓦殿。

三间今复圮

思恩县学　按《县志》：“本邑系苗蛮地，唐、宋、元以来，文教不及。自明万历三十六年始建学宫，置博士弟子员，廪膳五名，增广五名，附如例。崇祯十七年兵火，庙毁废。”

皇清康熙二年，知县翁世庸因地处荒僻，工匠不备。

聊循旧制，盖瓦殿五间。康熙八年，知县谢铨复建明伦堂三间，启圣祠三间，戟门五间，东西两庑各二间。至伪逆变乱，土宄攻劫，明伦堂、启圣祠止馀数瓦，聊蔽风雨。戟门、棂星门两庑，俱倾圮无存。署县事刘元泓重修。

荔波县学　按《县志》：“本邑为六苗生聚之地，不识《诗》书，原未设有学校。” 知县刘棻览风俗之殊异，惧人性之悍顽，爰建义馆，教训蒙童。至

皇清康熙二十一年，具文详明，捐资鼎建学宫于南。

门内又复详请衣顶，给苗童莫子志、滕世禄等，习礼相赞。至今学校或可渐兴。

龙溪书院　在府城西门内。原宋黄山谷讲学处。嘉定九年，权州事张自明以黄太史谪宜时，曾僦居于此。即旧址建祠，塑孔子、颜仲像。创讲堂，上为魁星阁，东西翼以十室，为斋四，曰“共学” 、“适道、与立、与权。” 前为重门，有池，曰“墨池” ，亭，曰“宝华亭。” 延师授生徒，捐资置田以赡焉。有记。今废。

田亦无考

香林书院　在府西关香山寺右，赵清献公讲学处。知府岳和声捐资建修。

四贤书院　在府城东门内，旧为东岳祠。明嘉靖二年，知府王显高改为书院。“四贤” 乃吕寿、赵抃、黄庭坚、冯京，今废。

菁莪馆　在思恩景德寺西。康熙二十一年，知县刘元泓捐资创草亭三间，延师为思邑士子习读之所。。